O B E C J A R O K

**VŠEOBECNE ZÁVÄZNÉ NARIADENIE OBCE JAROK**

**č. 3/2015**

**o miestnych daniach a miestnom poplatku za komunálne odpady a drobné stavebné odpady**

**NA KALENDÁRNY ROK 2016**

**––––––––––––––––––––––––––––––––––––––––––––––––––––––––––––––––**

Schválené uznesením obecného zastupiteľstva číslo 114/2015 dňa 11.12.2015

Vyvesené na úradnej tabuli od 26.11.2015 do11.12.2015 a po schválení v OZ od14.12.2015

Do 31.12.2015

Dátum lehoty na pripomienkovanie do 5.12.2015

Platnosť nadobúda dňom schválenia v obecnom zastupiteľstve a účinnosť nadobúda 1.1.2016

–––––––––––––––––––––––––––––––––––––––––––––––––––––––––––––––––––––––––––

**Obec Jarok v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4,5 a 6, § 8 ods. 2 a 4, § 12 ods. 2 a 3, § 16 ods. 2 a 3, § 17 ods. 2, 3 ,4 a 7,§ 29,§ 36,§ 51,§ 59,§ 77 ods. 5,§ 79 ods. 2, § 81 ods.2,§ 82 a §83, § 98, 98b,ods.5,§99e ods.9a §103ods. 5 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákona 79/2015 Z.z. čl. V bod 3(§ 78 ods.1c z.č.582/2004 Z.z.) vydáva toto VZN.**

**§ 1**

**Základné ustanovenie**

1) Obecné zastupiteľstvo v Jarku podľa § 11 ods. 4 písm. d) zákona č. 369/1990 Zb

 o obecnom zriadení v znení neskorších predpisov rozhodlo, že v nadväznosti na § 98

 zákona č. 582/2004 Z.z. o miestnych daniach a miestnom poplatku za komunálne odpady

 a drobné stavebné odpady v znení neskorších predpisov zavádza s účinnosťou od

 1.januára 2016 daň z nehnuteľností.

1) Toto všeobecne záväzné nariadenie upravuje podmienky určovania a vyberania miestnych daní a miestneho poplatku za komunálne odpady a drobné stavebné odpady na území obce Jarok v zdaňovacom období roku 2016.

2) Obec Jarok na svojom území ukladá tieto miestne dane:

a) daň z nehnuteľnosti

b) daň za psa

c) daň za užívanie verejného priestranstva

d) daň za predajné automaty

e) daň za nevýherné hracie automaty

3) Obec Jarok na svojom území ukladá miestny poplatok za komunálne odpady a drobné stavebné odpady( ďalej len „poplatok“).

**D AŇ Z  PO Z E M KOV**

**§ 2**

**Sadzba dane**

Správca dane na území celej obce Jarok určuje ročnú sadzbu dane z pozemkov pre pozemky druhu:

a) orná pôda, chmeľnice, vinice a ovocné sady,

 trvalé trávnaté porasty **0,40** %

b) záhrady **0,53** %

c) zastavané plochy a nádvoria, ostatné plochy **0,53** %

d) lesné pozemky, na ktorých sú hospodárske lesy ,

 rybníky s chovom rýb a ostatné hospodársky využívané

 vodné plochy **1,35** %

e) stavebné pozemky **0,27** %

**DAŇ ZO STAVIEB**

**§ 3**

**Sadzba dane**

Správca dane na území celej obce Jarok určuje ročnú sadzbu dane zo stavieb za každý aj začatý m2 zastavanej plochy stavby vo výške:

**a) 0,053 €**  za stavby na bývanie a drobné stavby, ktoré majú doplnkovú funkciu pre hlavnú stavbu

**b) 0,066 €**  za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu

**c) 0,331 €**  za chaty a stavby na individuálnu rekreáciu

**d) 0,232 €**  za samostatne stojace garáže

 **e) 0,232 €** za stavby hromadných garáží

 **f) 0,232 €**  za stavby hromadných garáží umiestnené pod zemou

**g) 0,331 €**  za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu

**h) 0,597 €**  za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou

**i) 0,165 €** za ostatné stavby neuvedené v písmenách a) až h)

2/ Pri viacpodlažných stavbách pre všetky druhy stavieb správca dane určuje príplatok za

 podlažie 0,033 € za každé ďalšie podlažie okrem prvého nadzemného podlažia.

**DAŇ Z  BYTOV**

**§ 4**

**Sadzba dane**

l/ Správca dane na území celej obce Jarok určuje ročnú sadzbu dane z bytov za každý aj začatý m2 podlahovej plochy bytu a nebytového priestoru vo výške:

a/ **0,066 €** za byty

b**/ 0,066 €** za nebytové priestory

**§ 5**

**Oslobodenie od dane**

l/ Správca dane ustanovuje, že od dane z pozemkov oslobodzuje

a/ pozemky na ktorých sú cintoríny, kolumbáriá, urnové háje a rozptylové lúky

b/ pozemky verejne prístupných parkov, priestorov a športovísk

c/ pozemky funkčne spojené so stavbami slúžiacimi verejnej doprave

e/ pozemky užívané školou a školským zariadením

f/ pozemky vo vlastníctve právnických osôb , ktoré nie sú založené alebo zriadené na

 podnikanie

2/ Správca dane ustanovuje, že od dane zo stavieb oslobodzuje

a/ stavby slúžiace školám a školským zariadeniam

b/ stavby alebo byty vo vlastníctve právnických osôb , ktoré nie sú zriadené na podnikanie

Daň za psa

**§ 6**

**Sadzba dane**

l/Správca dane na území obce Jarok určuje ročnú sadzbu dane za psa vo výške

 3,50 €  **za jedného psa a kalendárny rok**

Daň za užívanie verejného

priestranstva

**§ 7**

**Predmet dane**

**l/**Predmetom dane za užívanie verejného priestranstva je osobitné užívanie verejného priestranstva a dočasné parkovanie motorového vozidla na vyhradenom priestore verejného priestranstva.

2/ Osobitným užívaním verejného priestranstva sa podľa VZN rozumie

a/ umiestnenie zariadenia slúžiaceho na poskytovanie služieb

b/ umiestnenie stavebného zariadenia, predajného zariadenia, zariadenia cirkusu

 zariadenia lunaparku a iných atrakcií

c/ umiestnenie skládky

d/ trvalé parkovanie vozidla mimo stráženého parkoviska

**§ 8**

**Sadzba dane**

l/ Správca dane na území celej obce Jarok určuje sadzbu dane nasledovne:

a**/ 1 €**  za každý aj začatý m2 a za každý aj začatý deň za užívanie verejného priestranstva zariadeniami slúžiacimi na poskytovanie služieb a predajného zariadenia

b**/ 0,033 €** za každý aj začatý m2 a za každý aj začatý deň za umiestnenie stavebného zariadenia, skládky, zariadenia cirkusu, lunaparku a iných atrakcií

c**/ 0,0033 €**  za každý aj začatý m2 a za každý aj začatý deň za dočasné parkovanie motorového vozidla

**§ 9**

**Podmienky užívania verejného**

**priestranstva**

**1**/ Daňová povinnosť vzniká začatím užívania verejného priestranstva a zaniká

ukončením užívania verejného priestranstva.

**2/** Daňovník je povinný osobne alebo písomne podať oznámenie o začatí užívania

verejného priestranstva Obecnému úradu v Jarku a to pred začatím osobitného užívania

verejného priestranstva, výnimočne v deň, v ktorom sa má realizovať užívanie verejného

priestranstva.

**3/**Daňovník je povinný nahlásiť Obecnému úradu v Jarku skutočnosť, že osobitné

užívanie verejného priestranstva skončilo a verejné priestranstvo bolo uvedené

do pôvodného stavu.

d/ Miestnu daň daňovník uhradí jednorázovo do pokladne Obecného úradu Jarok.

Daň za predajné automaty

**§ 10**

**Sadzba dane**

l/ Správca dane na území celej obce Jarok určuje ročnú sadzbu dane za predajné automaty

vo výške:

a/ 33,193 €  **za jeden predajný automat a kalendárny rok**

Daň za nevýherné hracie prístroje

**§ 11**

**Sadzba dane**

l/ Správca dane na území celej obce Jarok určuje ročnú sadzbu dane za nevýherné hracie

 automaty vo výške:

 a/ 33,193 €  **za jeden nevýherný hrací prístroj a kalendárny rok**

Poplatok

**§ 12**

1. Obec Jarok v súlade s ust. § 77 ods. 5 zákona ustanovuje , že poplatok

 od poplatníka v ustanovenej výške vyberá a za vybraný poplatok ručí:

 a) vlastník nehnuteľnosti, (ak je nehnuteľnosť v spoluvlastníctve viacerých

 spoluvlastníkov , poplatok vyberá a za poplatok ručí zástupca určený spoluvlastníkmi ak

 s výberom poplatku zástupca súhlasí ),

 b) správca, ak je vlastníkom nehnuteľnosti štát, vyšší územný celok alebo obec

2. Obec Jarok ustanovuje množstvový zber pre právnickú osobu , ktorá je oprávnená užívať,

 alebo užíva nehnuteľnosť nachádzajúcu sa na území obce na iný účel ako na podnikanie

 a podnikateľa, ktorý je oprávnený užívať alebo užíva nehnuteľnosť nachádzajúcu sa na

 území obce Jarok na účel podnikania

3. Právnická osoba a podnikateľ , ktorí sú uvedení v bode 2 § 12 uzatvoria dohodu

 o využívaní a vyúčtovaní množstvového zberu za KO na rok 2016 ( Príloha č. 1 )a to

 nasledovne: právnické osoby a podnikatelia podnikajúci na území obce

 v predchádzajúcom roku do 31.1.2016 a  právnické osoby a podnikatelia, ktorým

 v priebehu roka vznikne poplatková povinnosť do 30 dní odo dňa vzniku poplatkovej

 povinnosti.

**§ 13**

**Sadzba poplatku**

l/ Správca dane na území celej obce Jarok určuje sadzbu miestneho poplatku

za komunálny odpad a sadzbu za  drobné stavebné odpady nasledovne:

a**/ 0,0493 € na osobu a deň (**18 € za osobu a kalendárny rok) za komunálny odpad pre poplatníka –fyzickú osobu , ktorá má na území obce trvalý pobyt alebo prechodný pobyt alebo je oprávnená užívať alebo užíva nehnuteľnosť a to byt, nebytový priestor, pozemnú stavbu alebo jej časť, alebo objekt , ktorý nie je stavbou alebo záhradu , vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku , ktorý je evidovaný v katastri nehnuteľností ako vodná plocha (ďalej „nehnuteľnosť“)

b) **0,010 € za liter komunálneho odpadu**  pre právnickú osobu, ktorá je oprávnená užívať alebo užíva nehnuteľnosť nachádzajúcu sa na území obce Jarok na iný účel ako na podnikanie a podnikateľa, ktorý je oprávnený užívať alebo užíva nehnuteľnosť nachádzajúcu sa na území obce Jarok na účel podnikania

c) poplatok pre poplatníka podľa bodu b) sa vypočíta ako súčin počtu nádob , objemu zbernej

 nádoby v litroch , frekvencie odvozov a sadzby.

Frekvencia odvozov je stanovená :

* 1x14 dní t.j. 26 odvozov za rok
* 1x 7 dní t.j. 52 odvozov za rok

 d) Obec Jarok stanovuje poplatok za jednu smetnú nádobu nasledovne:

 A. pri frekvencii 26 odvozov za rok :

- 110 litrová nádoba **28,60** **€**

- 120 litrová nádoba **31,20** **€**

- 240 litrová nádoba **62,40** **€**

- 1100 litrová nádoba **286,00** **€**

 B. pri frekvencii 52 odvozov za rok :

- 110 litrová nádoba **57,20** **€**

- 120 litrová nádoba **62,40** **€**

- 240 litrová nádoba **124,80** **€**

- 1100 litrová nádoba **572,00** **€**

 **e) 0,015 € za kg drobného stavebného odpadu pre** fyzickú osobu , ktorá má na území obce trvalý pobyt alebo prechodný pobyt alebo je oprávnená užívať alebo užíva nehnuteľnosť a to byt, nebytový priestor, pozemnú stavbu alebo jej časť, alebo objekt , ktorý nie je stavbou alebo záhradu , vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku , ktorý je evidovaný v katastri nehnuteľností ako vodná plocha (ďalej „nehnuteľnosť“) a pre právnickú osobu ,ktorá je oprávnená užívať alebo užíva nehnuteľnosť nachádzajúcu sa na území obce Jarok na iný účel ako na podnikanie a podnikateľa, ktorý je oprávnený užívať alebo užíva nehnuteľnosť nachádzajúcu sa na území obce Jarok na účel podnikania

**§ 14**

 **Vrátenie, zníženie a odpustenie poplatku**

1. Obec Jarok vráti poplatok alebo jeho pomernú časť poplatníkovi :

a) ktorému zanikla povinnosť platiť poplatok v priebehu zdaňovacieho obdobia z dôvodu odhlásenia sa z trvalého pobytu , alebo prechodného pobytu do 30 dní odo dňa doručenia písomnej žiadosti o jeho vrátenie.

2. Obec Jarok poplatok zníži

1. o 50 % študentovi strednej alebo vysokej školy, ktorý študuje mimo svojho trvalého bydliska a je ubytovaný na internáte alebo priváte.

Nárok na zníženie je potrebné si uplatniť na základe písomnej žiadosti s prílohami a to potvrdením o návšteve školy a potvrdením o ubytovaní alebo nájomnou zmluvou v prípade ubytovania na priváte

3. Obec Jarok na základe žiadosti zníži alebo odpustí poplatok za obdobie za ktoré poplatník preukáže , že sa nezdržuje v obci viac ako 90 dní v zdaňovacom období

 a) z dôvodu výkonu práce v zahraničí , pobytu v inej obci , z dôvodu prechodného pobytu

 v inej obci

 b) študentovi , ktorý navštevuje školu v zahraničí

 c) poplatníkovi , ktorý sa dlhodobo zdržiava v zahraničí

 d) poplatníkovi, ktorý je dlhodobo umiestnený v zariadení napr. v domove dôchodcov ,

 domove sociálnych služieb , v ústave na výkon trestu odňatia slobody a pod.

 4. Akceptovateľnými dokladmi sú doklady, ktoré hodnoverne preukazujú nárok na odpustenie  alebo zníženie poplatku a skutočnosť , že poplatník sa zdržiaval viac ako 90 dní v zdaňovacom období mimo obce napr. potvrdenie od zamestnávateľa , že poplatník je ich zamestnancom k určenému obdobiu a miesto výkonu práce poplatníka je mimo miesto jeho trvalého pobytu v zahraničí ,pracovná zmluva s uvedením miesta výkonu práce v zahraničí , doklad o umiestnení občana v ústavnom zariadení, potvrdenie od príslušného mestského alebo obecného úradu o tom , že sa poplatník dlhodobo zdržuje v ich meste (obci) a kde zároveň uhrádza poplatok za komunálny odpad , potvrdenie o pobyte a ubytovaní v inej obci ,pracovné víza potvrdenie o prechodnom pobyte v inej obci a pod.

Hodnoverný doklad priloží k žiadosti o zníženie alebo odpustenie poplatku. Hodnoverný doklad musí byť preložený do slovenského jazyka.

5. Žiadosť na zníženie alebo odpustenie poplatku môže podať poplatník aj za ostatných členov spoločnej domácnosti , za ktorých plní poplatkovú povinnosť.

Spoločné a záverečné ustanovenie

**§ 15**

l. Správu miestnych daní a miestneho poplatku vykonáva Obec Jarok

prostredníctvom starostu obce a poverených zamestnancov Obce Jarok.

2. Miestne dane a miestny poplatok Obec Jarok vyberá nasledovným spôsobom:

a/ v hotovosti do pokladne Obecného úradu Jarok

b/ na účet Obce Jarok - číslo účtu 0850815003/5600.

c/ poplatník je povinný označiť platbu dane tak ako je uvedené v rozhodnutí.

**§ 16**

**Záverečné ustanovenie**

l/ Pokiaľ v tomto všeobecne záväznom nariadení nie je podrobnejšia úprava,

odkazuje sa na zákon č. 582/2004 Z. z. o miestnych daniach a miestnom poplatku

za komunálne odpady a drobné stavebné odpady v znení neskorších predpisov a zák.

SNR č. 563/2009 Zb. o správe daní a poplatkov v znení neskorších predpisov.

2/ Obecné zastupiteľstvo v Jarku sa na tomto všeobecne záväznom nariadení

uznieslo dňa 11.12.2015.

 3/ Dňom účinnosti tohto všeobecne záväzného nariadenia sa zrušuje Všeobecne záväzné nariadenie č. 2/2014 o miestnych daniach a o miestnom poplatku za komunálne odpady

a drobné stavebné odpady.

**§ 17**

**Účinnosť**

**Toto nariadenie nadobúda účinnosť l. januára 2016**

 **Stanislav Sťahel**

 **starosta obce**

Vyvesené na úradnej tabuli obce a na internetovej stránke obce

pred schválením v OZ

odo dňa: 26.11.2015

do : 11.12.2015

 po schválení v OZ

odo dňa : 14.12.2015

do : 31.12.2015